PATVIRTINTA

 Klaipėdos „Gabijos” progimnazijos

 direktoriaus 2017 m. sausio 9 d.

 įsakymu Nr. V-7

**KLAIPĖDOS „GABIJOS“ PROGIMNAZIJOS** **DARBUOTOJŲ VEIKSMŲ ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKOS APRAŠAS**

1. **BENDROS NUOSTATOS**

1. Klaipėdos „Gabijos“ progimnazijos (toliau – Progimnazijos) darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašas (toliau – Aprašas) parengtas vadovaujantis LR sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; LR sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programą. Bendrieji sveikatos saugos reikalavimai“; LR švietimo ir mokslo ministro 2012 m. rugpjūčio 28 d. įsakymu Nr., V-1268 patvirtintomis „Rekomendacijomis dėl poveikio priemonių taikymo netinkamai besielgiantiems mokiniams“; LR Vyriausybės 2002 m. balandžio 2 d. nutarimu Nr., 437, patvirtinu „Vaikų vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu“

2. Tvarka reglamentuoja darbuotojų veiksmus, įtarus mokinį vartojus alkoholį, tabaką ir (ar) kitas psichiką veikiančias medžiagas.

1. **DARBUOTOJŲ VEIKSMŲ ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS ORGANIZAVIMAS**

3. Progimnazijos darbuotojai, įtarę, kad Progimnaziją lankantis vaikas, Progimnazijos teritorijoje vartoja alkoholį, tabaką ir (ar) kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai Progimnazijos vadovą ar jo įgaliotus asmenis, taip pat visuomenės sveikatos priežiūros specialistą jam esant Progimnazijoje (jo darbo valandomis), vykdantį sveikatos priežiūrą Progimnazijoje.

4. Progimnazijos vadovas ar jo įgalioti asmenys, visuomenės sveikatos priežiūros specialistas esant šio Aprašo 3 punkte nurodytoms aplinkybėms:

4.1. nedelsdami informuoja vaiko tėvus (globėjus, rūpintojus) apie įtarimą, kad jis vartoja alkoholį, tabaką ir (ar) kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;

4.2. informuoja vaiko tėvus (globėjus, rūpintojus) apie asmens sveikatos priežiūros įstaigas, teikiančias sveikatos priežiūros paslaugas, kuriose galima nustatyti apsvaigimą nuo alkoholio, tabako ir (ar) kitų psichiką veikiančių medžiagų;

4.3. informuoja vaiką, vaiko tėvus (globėjus, rūpintojus) apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.

5. Progimnazijos darbuotojai, įtarę, kad Progimnaziją lankantis vaikas Progimnazijos teritorijoje yra apsinuodijęs alkoholiu, tabaku ir (ar) kitomis psichiką veikiančiomis medžiagomis ir jo sveikatai ar gyvybei gresia pavojus:

5.1. suteikia vaikui pirmąją pagalbą ir kviečia greitąją medicinos pagalbą;

5.2. nedelsdami informuoja apie tai Progimnazijos vadovą ir jo įgaliotus asmenis, taip pat visuomenės sveikatos priežiūros specialistą jam esant Progimnazijoje (jo darbo valandomis).

6. Užfiksavus apsinuodijimo alkoholiu, tabaku ir (ar) kitomis psichiką veikiančiomis medžiagomis atvejus, Progimnazijoje esantis visuomenės sveikatos priežiūros specialistas vykdo alkoholio, tabako ir kitų psichiką veikiančių medžiagų prevenciją, pateikia tėvams (globėjams, rūpintojams) informaciją kur kreiptis pagalbos.

1. **BAIGIAMOSIOS NUOSTATOS**

7. Visuomenės sveikatos priežiūros specialistas savo funkcijoms vykdyti pasitelkia Progimnazijos bendruomenę (pedagogus, vaikus, jų tėvus (globėjus, rūpintojus).

8. Informacija apie vaikus, vartojančius alkoholį, tabaką ir (ar) kitas psichiką veikiančias medžiagas, arba vaikus, turinčius priklausomybę nuo šių medžiagų, turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

9. Tvarkos vykdymo kontrolę vykdo Progimnazijos vadovas.

 ­­­­­­­­­­­­



**KLAIPĖDOS „Gabijos” pROGIMNAZIJos**

**direktorius**

**ĮSAKYMAS**

**DĖL KLAIPĖDOS „GABIJOS“ PROGIMNAZIJOS** **DARBUOTOJŲ VEIKSMŲ ĮTARUS MOKINĮ VARTOJUS ALKOHOLĮ, TABAKĄ IR (AR) KITAS PSICHIKĄ VEIKIANČIAS MEDŽIAGAS TVARKOS APRAŠO PATVIRTINIMO**

2017 m. sausio 9 d. Nr. V-7

Klaipėda

Vadovaudamasi Visuomenės sveikatos priežiūros organizavimo mokykloje tvarkos aprašo, patvirtinto Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija), 16.5. punktu,

t v i r t i n u Klaipėdos „Gabijos“ progimnazijos darbuotojų veiksmų įtarus mokinį vartojus alkoholį, tabaką ir (ar) kitas psichiką veikiančias medžiagas tvarkos aprašą (pridedama).

Direktorė Inga Kurlavičienė

Aušra Gavšinienė, tel. (8 46) 30 01 49

2017-01-09